<classify> Derick Milton, Meatu Bodi ya pamba nchini imewatoa hofu wakulima wazao hilo wilayani Meatu mkoani Simiyu, kuhusu upatikanaji wa mbegu za zao hilokatika kuelekea msimu mpya wa kilimo ambao tayari umeanza. Akiongea na wakulima wa pamba katika vijiji vyaIsengwa na Mwandoya wilayani humo, pamoja na kamati ya mazao ya Wilaya Mkaguziwa pamba kutoka Bodi hiyo Wilaya Jeremiah Kalissa amesema mbegu zipo zakutosha. Kalissa amesema jumla ya kampuni sita za pambazimepewa kazi ya kusambaza mbegu kwa wakulima, ambapo kati ya tani 2,290zinazohitajika kwenye wilaya hiyo tani 1,850 tayari zimesambazwa kwa wakulima. Mbegu zipo za kutosha hakuna mkulima atakayekosambegu msimu huu, tumeanza kusambaza kwa haraka... hivyo niwatoe hofu juu ya hilo,pia viuatilifu navyo vitakuja kwa wakati, amesema Kalissa. Kwa upande wake Mkuu wa Wilaya hiyo Dk. JosephChilongani ambaye ni mwenyekiti wa kamati ya mazao, amewataka wakulima kuwawakweli katika kuchukua mbegu hizo kulingana na maeneo yao ya kilimo. Ukibainika unafanya hivyo tutachukulia hatuakali, baadhi yenu msimu uliopita walifanya hivyo, serikali imetoa fursa kwakila mkulima hata kama huna fedha za kununulia utapewa lakini unakopeshwa siyobure, amesema Dk. Chilongani.  <topic>: kitaifa 